सरकारी राशन नहीं मिलने से खफा कार्डधारकों ने जमकर किया हंगामा
सोहनामें सरकारी राशन नहीं मिलने पर लोगों ने जमकर हंगामा किया। खाद्य एवं आपूर्ति कार्यालय पहुंचकर अफसरों के घेराव की कोशिश की। विरोध के दौरान बड़ी संख्या में महिलाएं भी मौजूद रहीं। आरोप है कि सरकारी राशन डिपो होल्डर्स ने पिछले कई महीनों से लोगों को राशन नहीं दिया है। विभाग के कर्मचारियों की लापरवाही के चलते उपभोक्ताओं के आधार कार्ड राशनकार्ड से लिंक नहीं हुए हैं। अधिकारी आरोपों को निराधार बताते हुए दावा कर रहे हैं कि कस्बे के 80 फीसदी आधार कार्ड लिंक किए जा चुके हैं।
शिकायतके बाद भी नहीं हो रहा है समाधान
सोहनामें डिपो होल्डर्स के राशन नहीं बांटने की शिकायत लोग कई बार विभाग में अधिकारियों से कर चुके हैं। लेकिन उनकी समस्या का अब तक अधिकारियों ने समाधान नहीं किया। इससे परेशान उपभोक्ताओं ने मंगलवार को कार्यालय पर पहुंचकर अफसरों का घेराव करने की कोशिश की, साथ ही जमकर अधिकारियों को खरी-खोटी सुनाईं। उपभोक्ता धर्म, गुलशन, संतोष, मधुरानी ने आरोप लगाया कि डिपो होल्डर पिछले कई महीनों से मनमानी कर रहे हैं। राशन नहीं बांटा गया है और उनके आधार कार्ड राशन कार्ड से लिंक हुए हैं। इधर विभाग निरीक्षक अंकुर ने बताया कि उपभोक्ताओं के आरोप बेबुनियाद हैं सरकार के लिंक किए गए राशनकार्ड उपभोक्ताओं को ही राशन बांटने के आदेश हैं। जिनके आधार कार्ड से राशनकार्ड लिंक हैं उन्हें पूरी मात्रा में राशन दिया जा रहा है।
सोहना. खाद्यएंव आपूर्ति विभाग के कार्यालय पर राशन लेने पहुंचे लोग।
hin_Deva hin_Deva hin_Deva hin_Deva hin_Deva